paragraph_text: Slezeničevke, porodica koja je po ovom rodu dobila ime, pripada u prave paprati ili papratnice, a u Hrvatskoj raste više vrsta: šiljasta slezenica (A. onopteris), crna slezenica ili dubna (A. adiantum-nigrum), ljekovita slezenica ili zlatinjak (A. ceterach), rascjepkana slezenica (A. fissum), hrvatski endem križani zlatinjak ili kvarnerski jelenak (A. hybridum), petrarkina slezenica (A. petrarchae), zidna slezenica (Asplenium ruta-muraria), streličasti jelenak (A. sagittatum), obični jelenak ili jelenski jezik (A. scolopendrium), smeđa slezenica (A. trichomanes) i još neke.